Stanovisko Komisie podľa článku 251 ods. 2 tretieho pododseku bodu c Zmluvy o ES o zmenách a doplneniach Európskeho parlamentu, pokiaľ ide o spoločnú pozíciu Rady týkajúcu sa návrhu na smernicu Európskeho Parlamentu a Rady ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami ktorým sa mení a dopĺňa návrh Komisie podľa článku 250, odsek 2 Zmluvy o ES) /* KOM/2006/0131 v konečnom znení - COD 2003/0175 */





[pic] | KOMISIA EURÓPSKYCH SPOLOČENSTIEV | Brusel, 20.3.2006 KOM(2006) 131 v konečnom znení 2003/0175 (COD) STANOVISKO KOMISIE podľa článku 251 ods. 2 tretieho pododseku bodu c Zmluvy o ES o zmenách a doplneniach Európskeho parlamentu, pokiaľ ide o spoločnú pozíciu Rady týkajúcu sa návrhu na SMERNICU EURÓPSKEHO PARLAMENTU A RADY ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES) 2003/0175 (COD) STANOVISKO KOMISIE podľa článku 251 ods. 2 tretieho pododseku bodu c Zmluvy o ES o zmenách a doplneniach Európskeho parlamentu, pokiaľ ide o spoločnú pozíciu Rady týkajúcu sa návrhu na SMERNICU EURÓPSKEHO PARLAMENTU A RADY ktorou sa mení a dopĺňa smernica 1999/62/ES o poplatkoch za používanie určitej dopravnej infraštruktúry ťažkými nákladnými vozidlami 1. ÚVOD ČLÁNOK 251 ODS. 2 TRETÍ PODODSEK PÍSM. C) ZMLUVY O ES VYžADUJE, ABY KOMISIA PREDLOžILA STANOVISKO K ZMENÁM A DOPLNENIAM NAVRHNUTÝM V DRUHOM čÍTANÍ EURÓPSKYM PARLAMENTOM. STANOVISKO KOMISIE K ZMENÁM A DOPLNENIAM NAVRHNUTÝM EURÓPSKYM PARLAMENTOM SA UVÁDZA NIžšIE. 2. CHRONOLÓGIA Dátum doručenia návrhu EP a Rade (dokument KOM(2003) 448, konečné znenie – C5–0351/2003 - 2003/0175(COD): | 28. júl 2003 | Dátum predloženia stanoviska Európskeho hospodárskeho a sociálneho výboru: | 3. jún 2004 | Dátum predloženia stanoviska Európskeho parlamentu, prvé čítanie: | 20. apríl 2004 | Dátum prijatia spoločnej pozície kvalifikovanou väčšinou: | 6. september 2005 | Dátum stanoviska Európskeho parlamentu v druhom čítaní | 15. december 2005 | 3. DÔVOD NÁVRHU V súlade s bielou knihou o európskej dopravnej politike na rok 2010[1] a na žiadosť Európskej rady z decembra 2002 a z marca 2003 Komisia navrhla upravenú verziu smernice 1999/62 o cestných poplatkoch pre ťažké nákladné vozidlá. Tento návrh sa zhoduje s politikou Komisie pre vyberanie poplatkov za dopravnú infraštruktúru, podstatou ktorej je vývoj harmonizovaného prístupu Spoločenstva k vyberaniu poplatkov v rámci všetkých spôsobov dopravy. Základným prvkom určovania dopravných poplatkov by mali byť náklady, ktoré za dopravu v súčasnosti platia používatelia, daňoví poplatníci a celá spoločnosť. Smernica 1999/62/ES poskytuje súčasný legislatívny rámec pre určovanie cestných poplatkov pre ťažké nákladné vozidlá. Keďže však členské štáty majú sklon upúšťať od režimu vyberania poplatkov (nálepky) a prikláňajú sa k režimu vyberania mýtneho, je potrebné túto smernicu aktualizovať s cieľom vypracovať a objasniť základné zásady cestného mýta a uistiť sa, že súčasná rozmanitosť jednotlivých režimov vyberania poplatkov a mýtneho sa vyvíja transparentným a harmonizovaným spôsobom. Je tiež potrebné upraviť legislatívny rámec cestných poplatkov tak, aby sa zvýšili možnosti získavania finančných prostriedkov určených na investovanie do novej dopravnej infraštruktúry. Návrh Komisie na aktualizáciu smernice 1999/62/ES sa zameriava na tieto ciele. S cieľom zlepšiť a zosúladiť základné zásady vyberania mýtneho návrh: - špecifikuje základné nákladové aspekty pre režimy mýtneho, aby zahŕňali náklady na výstavbu, prevádzku, údržbu a rozvoj siete a nekryté náklady v prípade nehôd, - zlepšuje priestor na rozlíšenie jednotlivých druhov mýtneho a poskytuje metodológiu, aby umožnila transparentný odhad nákladov, - rozširuje rozsah pôsobnosti tejto smernice na viac úžitkových vozidiel (od 3,5 tony) a na väčší rozsah ciest (transeurópska cestná sieť a alternatívne trasy). V rámci pomoci uspokojiť potreby financovania dopravnej infraštruktúry návrh: - spája mýtne s nákladmi na údržbu a rozvoj infraštruktúry, - požaduje, aby sa príjmy použili na údržbu a rozvoj dopravnej infraštruktúry, - umožňuje prirážky k mýtnemu, pričom sa príjmy zo zvýšenia musia investovať do alternatívnej infraštruktúry v rovnakom koridore transeurópskej siete (TEN). 4. STANOVISKO KOMISIE K ZMENÁM A DOPLNENIAM PRIJATÝM EURÓPSKYM PARLAMENTOM Komisia môže akceptovať všetky zmeny a doplnenia prijaté Európskym parlamentom v druhom čítaní. Tieto zmeny a doplnenia sú výsledkom kompromisnej dohody, ku ktorej dospel Európsky parlament a Rada s cieľom schváliť smernicu v druhom čítaní. Tieto zmeny a doplnenia uprednostňujú prístup, ktorý Komisia zaujala v svojom návrhu, a odrážajú obavy Komisie týkajúce sa geografického rozsahu a externých nákladov. Zmeny a doplnenia týkajúce sa geografického rozsahu (43, 44, 51, 52, 53, 54) : V týchto zmenách a doplneniach sa zavádzajú pravidlá pre prístup k rôznym druhom ciest v rámci smernice. Transeurópske siete (TEN) podliehajú pravidlám tejto smernice; členské štáty musia informovať Komisiu o mýtach na iných hlavných cestách; na vedľajšie cesty sa nijaké pravidlá v tejto smernici nevzťahujú. Zmeny a doplnenia týkajúce sa externých nákladov (37, 41, 42, 49, 50) : v týchto zmenách a doplneniach sa hovorí o dôležitosti internalizácie externých nákladov a od Komisie sa požaduje, aby pripravila modelové cvičenie a hodnotenie dosahu internalizácie externých nákladov do dvoch rokov od nadobudnutia účinnosti tejto smernice. Zmena a doplnenie 32 týkajúce sa rozlíšenia mýtneho : touto zmenou a doplnením sa umožňuje rozlišovanie mýtneho podľa emisií NOx a tuhých znečisťujúcich látok a zavádza sa povinnosť rozlišovania mýtneho podľa emisií od roku 2010. Zmeny a doplnenia týkajúce sa typu vozidla (39, 40, 55) : v týchto zmenách a doplneniach sa odstraňuje slovo „ťažké“ zo spojenia ťažké nákladné vozidlá, pretože oblasť pôsobnosti smernice sa zmenila tak, že sa teraz vzťahuje aj na vozidlá od 3,5 t do 12 t, a nie iba na vozidlá nad 12 t, ako to bolo v prípade smernice 1999/62. Zmeny a doplnenia týkajúce sa poplatkov v mestách (33, 35) : v týchto zmenách a doplnenich sa objasňuje, že regulačných poplatkov v mestách sa netýkajú nijaké pravidlá v tejto smernici, takže členské štáty môžu vyberať takéto poplatky v súlade s pravidlami zmluvy. Iné zmeny a doplnenia (34, 36, 38, 45, 46, 47 a 48) : obsahujú drobné úpravy iných častí textu týkajúcich sa kompenzácie, hypotéky, maximálnych cien eurovinety a nediskriminácie. Dosiahnutie kompromisného výsledku uľahčilo vyhlásenie Komisie počas plenárneho zasadnutia Európskeho parlamentu v decembri 2005 (pozri prílohu). 5. ZÁVER PODľA čLÁNKU 250 ODS. 2 ZMLUVY O ES KOMISIA MENÍ A DOPĺňA SVOJ NÁVRH, AKO SA UVÁDZA VYššIE V TEXTE. Príloha: Vyhlásenie Komisie na plenárnom zasadnutí Parlamentu z 13.decembra 2005 INTERNALIZÁCIA EXTERNÝCH NÁKLADOV Vyhlásenie komisára Barrota V súvislosti s analýzou internalizácie externých nákladov s potešením vyhlasujem , že modelové cvičenia a „hodnotenie dosahu“ požadované Parlamentom Komisia bude môcť vypracovať a uverejniť v priebehu najbližších dvoch rokov. Na tomto základe bude môcť Komisia zhodnotiť potrebu ďalšieho konania v tejto záležitosti. [1] KOM (2001) 370, 12.9.2001